Diari Oficial de la Generalitat Valenciana


Sumari del DOGV 4817, del 11-08-2004 (2004/7536)

Interlocutòria número 125/2004. Cèdula de notificació.
------------------------------------------------------

### Dades del document

Número de DOGV
:   4817

Data del DOGV
:   11-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7536


Organisme emissor
:   Jutjat de Primera Instància Número 5 de Dénia

Tipus de document
:   Anunci

Interlocutòria número 125/2004. Cèdula de notificació. [2004/S7536]
  
Procediment: assumpte civil 39881694363.
  
Juí: procediment monetari - 000060/2004.
  
Part demandant: La Caixa d'Estalvis i Pensions de Barcelona.
  
Part demandada: Daniel Mathe Muñoz.
  
En el juí referenciat, s'ha dictat la resolució que té el text literal següent:
  
Interlocutòria número 125/2004.
  
Jutge que la dicta: David Gericó Sobrevela.
  
Lloc: Dénia.
  
Data: 16 d'abril de 2004.
  
Antecedents de dret
  
Primer. En el procés seguit entre les parts més amunt referenciades es va dictar resolució ferma per la qual es requeria al demandat perquè en el terme de 20 dies pagara a l'actora la quantitat sol·licitada en la demanda o compareguera en actuacions presentant el corresponent escrit d'oposició.
  
Segon. Que havent transcorregut el termini concedit, el demandat no ha fet efectiva la quantitat sol·licitada ni tampoc ha presentat escrit d'oposició.
  
Fonaments de dret
  
Primer. Que no havent-se oposat el deutor al present procediment ni havent fet efectiva la quantitat reclamada procedix de conformitat amb l'article 816 de la Llei d'Enjudiciament Civil despatxar execució contra este per les quantitats sol·licitades en la demanda.
  
Segon. Correspon als jutjats de Dénia la competència per a conéixer d'este procediment d'acord amb el que establixen els articles 545 i 546 de la Llei d'Enjudiciament Civil.
  
Tercer. Sols es despatxarà execució a instàncies de la part legítima (article 538 de la Llei d'Enjudiciament Civil) en forma de demanda, o sol·licitud, que reunisca els requisits previstos en l'article 549.1 o 2 de la Llei d'Enjudiciament Civil i a la qual s'hauran d'acompanyar els documents previstos en l'article 550 d'esta o fer referència a este. Reunint la demanda presentada els requisits previstos en els articles anteriors cal procedir a despatxar execució. Vistos els articles citats i altres de general i pertinent aplicació.
  
Dispose: que havia de despatxar i despatxava execució, en legal forma, contra els béns propietat del demandat Daniel Mathe Muñoz, en quantitat suficient a cobrir la suma de 3.347,34 euros de principal i altres 1.004,2 euros pressupostats prudencialment per als interessos produïts i que es produïsquen, despeses i costes.
  
Notificar la present resolució a les parts, i comunicar-los que contra esta es pot interposar recurs d'apel·lació en el terme de cinc dies des del següent de la notificació.
  
Així ho acorda, mana i firma David Gericó Sobrevela magistrat jutge del Jutjat de Primera Instància número 5 de Dénia, de la qual cosa done fe.
  
En atenció al desconeixement de l'actual domicili o residència de la part demandada, per provisió de 30 de juny de 2004 el jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del Jutjat per a dur a cap la diligència de notificació.